# RuPaul's Drag Race: All Stars

RuPaul's Drag Race All Stars és un programa de talents protagonitzat per drag-queens i presentat per RuPaul, derivat del format RuPaul's Drag Race. Des del 2012, se n'han fet cinc edicions, emeses originalment als Estats Units per Logo TV (les dues primeres) i a VH1 (les tres darreres). VH1 va anunciar el 20 d'agost de 2020 que renovava el programa per una sisena temporada.
A All Stars, RuPaul dona una segona oportunitats a aquelles exconcursants de Drag Race que hagin tingut les carreres més exitoses després de sortir del programa, tot i no haver-lo guanyat. Com en l'original, RuPaul fa de presentadora i de líder del jurat, que ha de valorar les diverses proves a què s'enfronten les drag-queens setmanalment. Actualment, els membres del jurat habitual sónRuPaul, Michelle Visage, Carson Kressley i Ross Matthews, a més dels membres convidats de cada episodi. La guanyadora d'All Stars rep un premi de 100.000 dòlars, s'emporta un subministrament d’un any de cosmètics d'Anastasia Beverly Hills i se li concedeix un lloc a l'anomenat "Drag Race Hall of Fame" (Saló de la Fama de Drag Race).
Fins ara, les drag-queens guanyadores han estat, per ordre, Chad Michaels, Alaska Thunderfuck, Trixie Mattel, Monét X Change i Trinity the Tuck (ex aequo), i Shea Couleé.
El format de competició ha anat variant al llarg de les temporades. A la primera temporada, les reines van haver de competir en equips de dos. A partir de la segona temporada, les concursants decidirien a qui eliminar cada setmana.

## Temporades

| Temporada | Data de l'estrena | Data de finalització | Guanyadores | Finalistes | Premis de la guanyadora |
| 1 | 22 d'octubre de 2012 | 26 de novembre de 2012 | Chad Michaels | Raven | 100.000 dòlars Un lloc al Saló de la Fama de la Drag Race Un subministrament de cosmètics MAC Un viatge de vacances amb ALandCHUCK.travel |
| 2 | 25 d'agost de 2016 | 27 d'octubre de 2016 | Alaska | Detox Icunt Katya Zamolodchikova | 100.000 dòlars Un lloc al Saló de la Fama de la Drag Race Un subministrament d’un any de cosmètics Anastasia Beverly Hills |
| 3 | 5 de gener de 2018 | 15 de març de 2018 | Trixie Mattel | Kennedy Davenport | 100.000 dòlars Un lloc al Saló de la Fama de la Drag Race Un subministrament d’un any de cosmètics Anastasia Beverly Hills |
| 4 | 14 de desembre de 2018 | 15 de febrer de 20119 | Monét X Change Trinity the Tuck | Naomi Smalls Monique Heart | 100.000 dòlars Un lloc al Saló de la Fama de la Drag Race Un subministrament d’un any de cosmètics Anastasia Beverly Hills |
| 5 | 5 de juny de 2020 | 24 de juny de 2020 | Shea Couleé | Jujubee Miz Cracker | 100.000 dòlars Un lloc al Saló de la Fama de la Drag Race Un subministrament d’un any de cosmètics Anastasia Beverly Hills |

### Temporada 6 (2021)

El 20 d’agost de 2020, VH1 va renovar la sèrie per la sisena temporada.

## Referències

* ↑ , 08-05-2020 [Consulta: 8 setembre 2020].
* ↑ Swift, Andy; Swift, Andy. «RuPaul's Drag Race Renewed for Season 13; All Stars 6 Also Ordered» (en anglès americà), 20-08-2020. [Consulta: 7 gener 2021].
* ↑ Garvey @gcgarvey, By Georgia. «'RuPaul's Drag Race All Stars' winner Chad Michaels speaks». [Consulta: 8 gener 2021].
* ↑ «RuPaul’s Drag Race All Stars Winner Alaska Defends Herself (and Her Meltdown)» (en anglès americà). [Consulta: 8 gener 2021].
* ↑ «How That Final 'Drag Race' Twist Changed Everything» (en anglès). [Consulta: 8 gener 2021].
* ↑ Desta, Yohana. «Monét X Change on RuPaul’s Drag Race Tie: Fans “Are Literally Getting Double the Fun”» (en anglès americà). [Consulta: 8 gener 2021].
* ↑ «Shea Couleé tributes 'Drag Race' win to Black women: 'I see God' in them» (en anglès). [Consulta: 8 gener 2021].
* ↑ Swift, Andy. «RuPaul's Drag Race Renewed for Season 13; All Stars 6 Also Ordered» (en anglès). TVLine. Penske Media Corporation, 20-08-2020. [Consulta: 20 agost 2020].